heilbrigðisráðherra við fyrirspurn frá Steinunni Þóru Árnadóttur um endurgreiddan kostnað vegna tannlækninga örorkulífeyrisþega . 1 . Hversu margir örorkulífeyrisþegar hafa fengið endurgreiddan kostnað vegna tannlækninga á hverju ári frá 2007 ? 2 . Hversu hátt hlutfall tannlæknakostnaðar síns fengu öryrkjar að meðaltali endurgreitt á sama tíma , sundurliðað fyrir hvert ár ? Svar við 1. og 2. tölul. fyrirspurnarinnar kemur fram í meðfylgjandi töflu . Meginþorri örorkulífeyrisþega á rétt á 75% endurgreiðslu tannlæknakostnaðar á grundvelli viðmiðunargjaldskrár sem Sjúkratryggingar Íslands ( SÍ ) gefa út . Fjöldi örorkulífeyrisþega sem hafa fengið endurgreiddan kostnað vegna tannlækninga á hverju ári frá 2007 kemur fram í 2. dálki í töflunni . Hlutfall tannlæknakostnaðar sem örorkulífeyrisþegar fengu að meðaltali endurgreitt á hverju ári kemur fram í aftasta dálki töflunnar . 3 . Hversu mikið hefur viðmiðunargjaldskrá ráðherra vegna tannlækninga ( gjaldskrá nr. 898 / 2002 ) , sem endurgreiðslur vegna tannlækninga eru grundvallaðar á , verið hækkuð frá því hún tók gildi 2002 að teknu tilliti til verðlagsbreytinga ? Viðmiðunargjaldskrá Sjúkratrygginga Íslands fyrir tannlækningar , nr. 898 / 2002 , tók gildi 1. janúar 2003 . Endurgreiðslur til lífeyrisþega samkvæmt núgildandi gjaldskrá , nr. 305 / 2014 , eru 5,9% hærri en samkvæmt eldri gjaldskránni . Til að fylgja verðlagsbreytingum , mældum með vísitölu neysluverðs frá 1. janúar 2003 , hefði gjaldskráin þurft að hækka um 90,4% . 4 . Hvernig hafa fjárheimildir vegna tannlækninga örorkulífeyrisþega verið nýttar hjá Sjúkratryggingum Íslands frá árinu 2007 , sundurliðað fyrir hvert ár ? Fjárheimildir til Sjúkratrygginga Íslands vegna tannlækninga eru ekki sundurliðaðar niður á einstaka hópa sjúkratryggðra . Kostnaður við endurgreiðslur vegna tannlæknakostnaðar örorkulífeyrisþega 2007 – 2014 kemur fram í töflu í svari við 1. og 2. tölul. fyrirspurnarinnar . 5 . Er frjáls gjaldskrá tannlækna í öllum tilvikum hærri en viðmiðunargjaldskráin og ef svo er , hversu miklu hærri ? Óskað er eftir ónafngreindri sundurliðun eftir öllum tannlæknum fyrir árið 2013 . Svarið miðast við verð 276 tannlækna samkvæmt reikningum sem SÍ greiddu vegna tannlækninga örorkulífeyrisþega á árinu 2013 . Í svarinu eru tannlæknar flokkaðir í tólf flokka eftir hækkandi meðalverði eins og fram kemur í meðfylgjandi töflu . Verð í lægsta flokknum er 37% hærra en viðmiðunargjaldskrá SÍ og 207% hærra í hæsta flokknum , en að meðaltali er verð tannlækna 125% hærra en gjaldskrá SÍ .